Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14542

3. FEJEZET: A NEMZETKÖZI LÉGIFORGALMI TÁVKÖZLÉSI SZOLGÁLAT ÁLTALÁNOS ELJÁRÁSAI 3.1 Általános rész Az ebben a fejezetben leírt eljárások általános természetűek, és értelemszerűen - ahol megfelelő - az ebben a kötetben található más fejezetekre is alkalmazni kell őket Megjegyzés. - Az érintett szolgálatokra vonatkozó részletes eljárásokat a 4., 5., 6., 7. és 8. fejezetek tartalmazzák. 3.2 Üzemidő meghosszabbítása; valamint az állomások bezárása 3.2.1 A nemzetközi légiforgalmi távközlési szolgálat állomásainak rendes üzemidejüket szükség szerint meg kell hosszabbítaniuk, úgy, hogy a repülések üzemeltetéséhez szükséges forgalmazást biztosíthassák. 3.2.2 Mielőtt egy állomás bezárna, szándékát közölnie kell az összes olyan állomással, mellyel közvetlen össze- köttetésben áll, meg kell erősítse, hogy nincs szükség üzemidejének meghosszabbítására, valamint közölnie kell az ismételt nyitásának időpontját, ha ez a normál üzemidejétől eltérő. 3.2.3 Ha az állomás rendszeres jelleggel egy közös vonalon lévő hálózatban működik, akkor zárási szándékát vagy az ellenőrzőállomásnak, vagy ha ilyen nincs, akkor a hálózatban található összes többi állomásnak be kell jelentenie. Ezután még két percig figyelésen kell maradnia, és csak akkor zárhat be, ha eközben nem kapott hívást. 3.2.4 Ha egy nem folyamatos üzemben dolgozó állomás kényszerhelyzeti, sürgősségi, jogellenes beavatkozással vagy elfogással kapcsolatos forgalmazással van elfoglalva, vagy várhatóan ilyen forgalmazásban fog részt venni, akkor rendes üzemidejét meg kell hosszabbítania, hogy biztosíthassa eaz zen összeköttetések alátámasztását. 3.3 Közlemények elfogadása, feladása és kézbesítése 3.3.1 A légiforgalmi távközlési szolgálat csak a 4.4.1.1 pontban meghatározott feltételeknek megfelelő közleményeket fogadhat el továbbításra. 3.3.1.1 A közlemény elfogadhatóságának megállapítása annak az állomásnak a felelőssége, ahol a közleményt továbbításra benyújtották. 3.3.1.2 Miután a közleményt elfogadhatónak ítélték, akkor az elsőbbségi besorolásának (prioritásának) megfelelően kell továbbítani, átjátszani és/vagy kézbesíteni, megkülönböztetés, vagy indokolatlan késleltetés nélkül. 3.3.1.3 Ajánlás. – Egy közleményt átjátszó bármely állomást felügyelő hatóság lehetőleg nyújtson be kifogást egy későbbi időpontban a közleményt továbbításra átvevő állomást felügyelő hatóság felé, ha olyan közleményt talált, amelyet elfogadhatatlannak ítélt. 3.3.2 Csak az olyan közlemények fogadhatók el továbbításra, amelyek a légiforgalmi távközlési szolgálat részét képező állomásnak szólnak, kivéve, ha az érintett távközlési hatósággal erről külön megegyezést kötöttek. 2007/70/II. szám 3.3.2.1 Egy közleményt, melyet két vagy több címre küldenek, akár ugyanazon állomáson belül találhatók ezek a címek, akár különböző állomásokon, a 4.4.3.1.2.3 pontban leírtak betartásával egyetlen közleményként kell elfogadni. 3.3.3 A légijárművet üzemeltető ügynökség (járató) számára kezelt közlemények csak akkor fogadhatók el, ha azokat a távközlési állomásnak az illető ügynökség erre felhatalmazott képviselője nyújtja be az ide vonatkozóan előírt formában, vagy abban az esetben, ha a közleményt az ügynökségtől egy jogosítással rendelkező vonalon keresztül kapják. 3.3.4 A Légiforgalmi Távközlési Szolgálat minden állomása számára, mely állomásról egy vagy több légijármű-üzemeltető ügynökségnek (járatónak) közleményeket kézbesítenek, minden légijárműüzemeltető ügynökség számára ki kell jelölni egy egyedüli irodát, a légiforgalmi távközlési ügynökség és az érintett légijármű-üzemeltető ügynökség közötti megállapodás alapján. 3.3.5 A Nemzetközi Légiforgalmi Távközlési Szolgálat állomásainak feladata az általuk kiszolgált repülőtér(ek) határán belül található címzet(tek)nek a közlemények kézbesítése, továbbá ezeken a határokon kívül csak azon címzet(tek)nek, melyek erre külön megállapodást köthettek az érintett hivatallal. 3.3.6 A közleményeket vagy írásban, vagy más egyéb állandó formában kell kézbesíteni, ahogy azt a hatóság előírta. 3.3.6.1 Ajánlás. - Abban az esetben, ahol a közlemények kézbesítésére telefon-, vagy hangos beszélő rendszert használnak - hangrögzítési lehetőség nélkül -, a közleményt lehetőség szerint minél hamarabb írásban is adják át, a kézbesítés hitelesítéseként. 3.3.7 Azokat a közleményeket, amelyeket egy, a levegőben lévő légijármű a légiforgalmi mozgó szolgálat részeként adott fel, és amelyeket a légiforgalmi állandóhelyű távközlési hálózaton keresztül kell továbbítani - a közlemény kézbesítésének teljesítése érdekében - a légiforgalmi távközlési állomás az AFTN-en történő feladás előtt, alakítsa azt át a 4.4.2 pontban előírt közlemény-formátumba. 3.3.7.1 Azokat a közleményeket, amelyeket egy, a levegőben lévő légijármű a légiforgalmi mozgó szolgálat részeként adott fel, és amelyeket a légiforgalmi állandóhelyű szolgálat segítségével, de nem az AFTN vonalon keresztül kell továbbítani, a légiforgalmi távközlési szolgálat állomása szintén dolgozza fel újra a 4.4.2 pontban előírt formátumba; kivételt képez, ha a 3.3.5 pont előírásai szerint, a légijárművekről származó közlemények előzetesen meghatározott szétosztása érdekében előzetes és más intézkedések történtek a légiforgalmi távközlési ügynökség és az érintett légijármű-üzemeltető ügynökség között. 3.3.7.2 A levegőben lévő légijárműtől származó, konkrét címzés nélküli közleményeket (beleértve a légijelentéseket is), ha azok meteorológiai tájékoztatást tartalmaznak, késedelem nélkül továbbítani kell a vétel helyével összeköttetésben lévő, társult meteorológiai hivatalnak. 3.3.7.3 A levegőben lévő légijárműtől származó, konkrét címzés nélküli közleményeket (beleértve a légijelentéseket is), ha azok a légiforgalmi szolgálatokkal kapcsolatos tájékoztatást tartalmaznak, késedelem nélkül továbbítani kell a közleményt vevő távközlési állomással összeköttetésben lévő, együttműködő légiforgalmi szolgálati egységnek. 3.3.7.4 PANS (Légiforgalmi Szolgálatok Eljárásai) - A légijelentések AIREP formátumban történő leírásakor az ICAO által erre a célra jóváhagyott adatszabályokat kell alkalmazni, amikor az csak lehetséges. Megjegyzés. - A légijelentések összeállítására vonatkozó előírásokat, beleértve az adatszabályokat is, valamint azt, hogy az ilyen jelentések elemeit milyen sorrendben és formátumban kell a légijárműállomásoknak leadniuk, valamint a légiforgalmi állomásoknak rögzíteniük és újra feladniuk, a PANS- ATM (Doc 4444) tartalmazza. 2007/70/II. szám 3.3.7.5 PANS (Légiforgalmi Szolgálatok Eljárásai) - Ha az AIREP formában lévő légijelentéseket távgépíró eszközzel kell továbbítani (beleértve a telexet is), akkor a továbbított szövegnek olyannak kell lennie, ahogy azt a 3.3.7.4 pontban leírásra került 3.4 Az idő rendszer 3.4.1 A Légiforgalmi Távközlési Szolgálat valamennyi állomásának az Egyeztetett Világ-időt (UTC - Universal Co-ordinated Time) kell használnia. Az éjféli időpontot, ha ez a nap végét jelzi, 2400-val, ha a nap kezdetét jelzi, 0000-val kell leírni. 3.4.2 A dátum-idő csoport hat számjegyből áll; az első kettő a hónap napja, az utolsó négy számjegy pedig az órák és percek UTC-ben. 3.5 Az összeköttetés, forgalmazás rögzítése 3.5.1 Általános rész 3.5.1.1 A Légiforgalmi Távközlési Szolgálat minden állomásán írásos vagy automatikus távközlési naplót kell vezetni, a légijármű-állomást kivéve, amikor az rádiótávbeszélő berendezést használ a közvetlen összeköttetésre egy légiforgalmi állomással, akkor nem kell távközlési naplót vezetnie. Megjegyzés. - A távközlési napló védelemként szolgál, abban az esetben, ha a kezelő szolgálati tevékenységét kivizsgálás alá kéne vonni. Ez jogi bizonyítékként is használható. 3.5.1.1.1 Ajánlás. - A légiforgalmi állomásoknak a közleményeket a vétel után lehetőleg rögtön fel kell jegyezniük, kivéve, ha egy kényszerhelyzet során a folyamatos kézi feljegyzés késedelmet okozna az összeköttetésben, akkor a közlemények feljegyzését ideiglenesen meg lehet szakítani, majd a lehető legkorábbi alkalmas időpontban be kell fejezni. Megjegyzés: - A rádió-távbeszélő összeköttetés esetében kívánatos, hogy hangrögzítés álljon rendelkezésre a kézi rögzítés szüneteltetésének idejére. 3.5.1.1.2 Ajánlás. - Amikor egy légijármű-állomás fedélzetén a kényszerhelyzeti összeköttetésről, káros interferenciáról, vagy az összeköttetés megszakadásáról feljegyzést készítenek, akár egy rádiótávbeszélő naplóban, akár más módon, akkor ehhez a feljegyzéshez lehetőség szerint mellékeljék az időpontot és helyet, valamint a légijármű repülési magasságát is. 3.5.1.2 Az írásos naplókba csak a szolgálatban lévő kezelők tehetnek bejegyzéseket, kivéve, hogy más személyek, akiknek tudomása van a bejegyzésekkel kapcsolatos tényekről, a naplóban igazolhatják a kezelői bejegyzések pontosságát. 3.5.1.3 Minden bejegyzésnek teljesnek, világosnak, pontosnak és érthetőnek kell lenni. A naplóba ne írjanak fölösleges jegyzeteket, vagy jelöléseket. 3.5.1.4 Az írásos naplókban minden szükséges javítást csak az a személy végezhet el, aki az eredeti bejegyzést írta. A javítást úgy kell elvégezni, hogy a helytelen bejegyzést egy egyenes vonallal (kézzel vagy írógéppel) áthúzza, a javítást névjelével igazolja, és feltünteti a javítás dátumát és időpontját. A javított szöveget az utolsó bejegyzés utáni következő sorba kell írni. 3.5.1.5 Az írásos vagy automatikusan rögzített távközlési naplókat legalább harminc napig meg kell őrizni. Ha a naplókra kivizsgálás, vagy vizsgálat során szükség van, akkor ennél hosszabb ideig is meg kell őket őrizni, egészen addig az időpontig, amikor nyilvánvalóvá válik, hogy nincs rájuk tovább szükség. 2007/70/II. szám 3.5.1.6 Az írásos naplókba az alábbi információkat kell bejegyezni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes